internet vaartha 264 Views
విశాఖపట్నం : స్వచ్చమైన నీరు, పరిశుభ్రమైన రహదారులు,అహ్లాదకరమైన జీవనం,విశాఖపట్నం నన్ను ఎంతగానో ఆకట్టుకుందని టీమిండియా ఓపెనర్‌ రోహిత్‌శర్మ ట్విట్‌ చేశాడు. కాగా శ్రీలంకతో టీ20 సిరీస్‌లో భాగంగా టీమిండియా జట్టు విశాఖపట్నంలో పర్యటించిన సంగతి తెలిసిందే. ఈ సందర్భంగా విశాఖపట్నంలోని ప్రకృతి అందాలకు సంబంధించిన కొన్ని ఫోటోలను రోహిత్‌ శర్మ తన ఇన్‌ స్ట్రా గ్రామ్‌ ద్వారా అభిమానులతో పంచుకున్నాడు.గతంలో కూడా విశాఖ పట్నంపై స్పందించాడు.కాగా తన మాతృభాష తెలుగని,తన తల్లి వైజాగ్‌కు చెందిన వారని రోహిత్‌ ట్వీట్‌ చేశాడు.ఇదిలా ఉండగా విశాఖపట్నంలో జరిగిన టి20 మ్యాచ్‌ ఏకపక్షంగా సాగింది.కాగా ఈ మ్యాచ్‌లో 9 వికెట్ల తేడాతో శ్రీలంకపై టీమిండియా విజయం సాధించింది.ఈ మ్యాచ్‌లో రోహిత్‌శర్మ 13 పరుగులకే పెవిలియన్‌కు చేరినప్పటికి ధావన్‌ నిలకడగా ఆడి జట్టు విజయంలో కీలక పాత్ర పోషించాడు.